**Deividas Bekhemas**|  |
| Asmeniniai duomenys |
| **Pilnas vardas** | David Robert Joseph Beckham |
| Gimimo data | 1975 m. gegužės 2 d. (48 metai) |
| Gimimo vieta | Londonas, Anglija |
| Ūgis | 1,82 m |
| Svoris | 75 kg |
| Pravardė | Becks, Goldenballs, DB7 |
| Klubai |
| Dabar žaidžia | baigęs karjerą |
| **Pozicija** | krašto saugas |
| Jaunimo klubai |
| 1991–92 | Manchester United |
| Profesionalūs klubai\* |
| 1993–200319952003-20072007-2012200920102013 | Manchester United→Preston North End *(skol.)*Madrido RealLos Angeles Galaxy→AC Milan *(skol.)*→AC Milan *(skol.)*Paris Saint Germain | 266 (61)5 (2)116 (13)48 (9)18 (2)11 (0)9 (0) |
| Nacionalinė komanda\*\* |
| 1996-2009 | Anglija Anglija | 115 (17) |
| 
\*\* Nacionalinės komandos pasirodymų irįvarčių duomenys 2010 m.. |

**Deividas Bekhemas** (angl. *David Beckham*; g. 1975 m. gegužės 2 d.) – anglų futbolininkas, vienas žinomiausių pasaulio sportininkų.
Žaidžia saugo pozicijoje, pasižymi tiksliais tolimais perdavimais, baudos smūgiais, tiksliai kelia kampinius. Žinomas ne tik dėl savo žaidimo, bet dėl gyvenimo stiliaus, ypatingo žiniasklaidos dėmesio, vedybų su „Spice Girls" vokaliste Victoria Beckham.

Pasirašė sutartį su „Manchester United" dar 1989 metais, 1991 metais pradėjo treniruotis, 1992 metais sužaidė pirmąsias rungtynes pagrindinėje komandoje. Su Mančesterio klubu šešis kartus tapo Premier lygos čempionu (1996, 1997, 1999, 2000, 2001, 2003), du kartus laimėjo FA taurę (1996, 1999), 1999 m. tapo UEFA Čempionų Lygos čempionu.

Nacionalinėje komandoje žaidžia nuo 1996 m. rugsėjo 1 d. Pakviestas žaisti 1998 m. 2002 m. ir 2006 m. pasaulio čempionatuose. 1998 metais treneris Bekhemo neleido į aikštę pirmose dvejose rungtynėse, trečiose rungtynėse jis įmušė įvartį, o aštuntfinalyje žaidėjui parodyta raudona kortelė. 2002 metų čempionate Bekhemas įmušė lemiamą įvartį į Argentinos vartus grupės varžybose.

2006 m. čempionato pirmosiose rungtynėse po D. Bekhemo smūgio paragvajietis Carlos Gamarra įsimušė kamuolį į savo vartus, antrose rungtynėse D. Beckhamas atliko rezultatyvų perdavimą ir buvo išrinktas geriausiu rungtynių žaidėju. Aštuntfinalyje baudos smūgiu pelnytas Bekhemo įvartis į Ekvadoro vartus užtikrino Anglijai pergalę minimaliu rezultatu 1:0. Iš viso per penkerias čempionato rungtynes įmušė vieną įvartį bei atliko du rezultatyvius perdavimus.

2007 m. sausio 11 d. buvo pranešta, kad David Beckham su „Los Angeles Galaxy" JAV klubu pasirašė 5 metų kontraktą, kurio vertė 128 mln. eurų (250 mln. JAV dol.). 2012 m. sausio 18 d. pratęsė kontraktą dar dvejiems metams.. Bet 2013 metais, perėjo į Paryžiaus „Paris Saint-Germain FC" klubą.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Prancūzija 1998 | aštuntfinalis | 3 | 1 | 0 | 0 | 1 |
| Korėja-Japonija 2002 | ketvirtfinalis | 5 | 1 | 0 | 0 | 0 |
| Vokietija 2006 | ketvirtfinalis | 5 | 1 | 0 | 0 | 0 |
| **Žemyno čempionatai** |
| Belgija-Nyderlandai 2000 | I etapas | 3 | 0 | 1 | 0 | 0 |
| Portugalija 2004 | ketvirtfinalis | 4 | 0 | 0 | 0 | 0 |

Įvertinimas
-----------

* 2003:  – Britanijos imperijos ordinas (OBE)

Šaltiniai
---------

1. ↑  David Beckham profilis svetainėje National-Football-Teams.com
2. ↑
3. ↑